Čebudžienas
Čebudžienas arba tjebudjenas (pranc. thiéboudiène, vol. ceebu jën) – patiekalas iš skaldytų ryžių ir žuvies, kilęs iš Senegambijos. Tai yra nacionalinis Senegalo patiekalas, bet jis valgomas ir Gambijoje, Bisau Gvinėjoje, Gvinėjoje, Malyje, Mauritanijoje. Pavadinimas kildinamas iš volofų kalbos žodžių ceeb („ryžiai“) ir jën („žuvis“). Alternatyvus jo pavadinimas yra ryžiai su žuvimi (pranc. riz au poisson, ful. maaro e liddi). Jam giminingi patiekalai yra ceeb yappa (ryžiai su mėsa) ir ceep gannar (ryžiai su vištiena).